SET ภาคเช้าร่วงไม่หยุดหลุดแนวรับ 1,400 จุด เซ่นพิษไวรัสโควิด-19 ระบาดทั่วโลก!
SET ภาคเช้าร่วงไม่หยุดหลุดแนวรับ 1,400 จุด เซ่นพิษไวรัสโควิด-19 ระบาดทั่วโลก!
SET ภาคเช้าร่วงไม่หยุดหลุดแนวรับ 1,400 จุด เซ่นพิษไวรัสโควิด-19 ระบาดทั่วโลก!
26 ก.พ. 2563

ผู้สื่อข่าวรายงานว่า ดัชนีตลาดหลักทรัพย์ร่วงไม่หยุดโดย ณ เวลา 11.53 น. อยู่ที่ระดับ 1,399.59 จุด ลบ 39.51 จุด หรือ 2.75% ด้วยมูลค่าซื้อขาย 33,874.06 ล้านบาท  เนื่องจากนักลงทุนยังคงวิตกกังวลเกี่ยวกับการแพร่ระบาดของเชื้อไวรัสโคโรนาสายพันธุ์ใหม่ (โควิด-19) ที่ขยายวงกว้างออกไปในหลายประเทศ กดดันให้มีแรงขายหุ้นขนาดใหญ่ออกมา โดยเฉพาะกลุ่มแบงก์ที่มีแรงขายนำตลาด
บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยเช้านี้ปรับตัวลงกว่า 10 จุด เป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้ต่างก็ติดลบกันเฉลี่ย 1% ซึ่งตลาดบ้านเราก็ปรับตัวลงใกล้เคียงกับภูมิภาค โดยมีความวิตกการแพร่ระบาดไวรัสโควิด-19 นอกประเทศจีนที่ขณะนี้เริ่มบานปลายไปมาก ทั้งอิตาลี, สเปน, เกาหลีใต้, อิหร่าน, บาห์เรน เป็นต้น โดยตอนนี้ก็ต้องจับตาว่าการแพร่ระบาดจะสามารถควบคุมได้หรือไม่ ซึ่งก็มีผลกระทบต่อภาพรวมเศรษฐกิจไปด้วย
บล.กสิกรไทย มุมมองเทคนิควันนี้: SET ถอยลงทดสอบแนวรับระยะสั้น 1415 ก่อนดีดตัวกลับ แต่ไม่ถึงเป้า 1450 ที่คาดไว้ ด้าน MACD ระดับวัน ยังอ่อนแรงลงต่อ จึงประเมินตลาดน่าจะเป็นการดีดตัวรอบสั้น และดูเสียงจะพักฐานลงได้อีก โดยมีแนวต้านบริเวณ 1450 และ 1465 เป็นโซนน่าขายลดพอร์ต ในขณะที่ มีแนวรองรับอยู่แถว 1415 และ 1400